Totalkapitalrentabilitet

**Totalkapitalrentabilitet** er et nøkkeltall for lønnsomhet i regnskapsanalyse som måler avkastning på bedriftens eiendeler eller aktiva uavhengig av finansiering. Rentabiliteten er uttrykt i prosent. Nøkkeltallet er et uttrykk som særlig brukes til å sammenligne avkastning til virksomheter med ulik egenkapitalandel og kredittvurdering fordi TKR gir et uttrykk for virksomhetens evne til å betjene renter og avdrag. Det engelske begrepet for totalkapitalens rentabilitet er Return on Assets (ROA).

## Beregning av totalkapitalens rentabilitet
\mathrm{Totalkapitalrentabilitet}=\frac{(\mathrm{Resultat} \; \mathrm{for} \; \mathrm{skatt}+\mathrm{rentekostnader})}{\mathrm{Gjennomsnittlig} \; \mathrm{totalkapital}}\times100

\text{Gjennomsnittlig totalkapital} = \frac{\mbox{totalkapital pr. 1.1 } + \text{totalkapital pr. 31.12}}{\text{2}}  

Formelen kan forenkles slik (gange med 2 i teller og nevner):

\mathrm{Total} \; \mathrm{kapitalrentabilitet}=\frac{(\mathrm{Resultat} \; \mathrm{for} \; \mathrm{skatt}+\mathrm{rentekostnader})\times2}{\mathrm{Totalkapital} \; \mathrm{IB}+\mathrm{Totalkapital} \; \mathrm{UB}}\times100

#### Et regneeksempel
Vi kan beregne Bedrift 1 sin totalkapitalrentabilitet basert på følgende tall

TKR = [(90 + 10) / 1000] x 100 = 10 %

Totalkapitalrentabilitet før skatt er definert som vektet gjennomsnitt av egenkapitalens rentabilitet og gjeldsrenten. Går virksomheten med overskudd gjelder per definisjon at **Egenkapitalens rentabilitet (positiv) > Totalkapitalens rentabilitet > Gjennomsnittlig gjeldsrente**. Går virksomheten med underskudd gjelder per definisjon at **Gjennomsnittlig gjeldsrente > Totalkapitalens rentabilitet  > Egenkapitalens rentabilitet (negativ).** I begge tilfeller gjelder at totalkapitalens rentabilitet per definisjon er i intervalet mellom egenkapitalens rentabilitet og gjennomsnittlig gjeldsrente.  

## Sammenligne rentabilitet for bedrifter med ulik gjeldsandel
Totalkapitalrentabilitet egner seg bedre enn egenkapitalrentabilitet til å sammenligne virksomheter med ulik gjeldsandel. Dette fordi totalkapitalrentabilitet ikke påvirkes av ulik gjeldsandel (gearing). Eksempel:

### Bedrift A med 20% gjeld:
TKR = [(90 + 10) / 1000] x 100 = 10 % 

EKR = (90 / 800) x 100 = 11,25 %

### Bedrift B med 80% gjeld:
TKR = [(60 + 40) / 1000] x 100 = 10 % 

EKR = (60 / 200) x 100 = 30%

Regneeksempelet viser at gjeldsandel påvirker egenkapitalens rentabilitet, men ikke totalkapitalens rentabilitet.

## Hva er tilfredsstillende rentabilitet av totalkapitalen
Totalkapitalens rentabilitet kan i liten grad vurderes isolert med faste prosenter. Egenkapitalens rentabilitet er bedre egnet til dette. Totalkapitalrentabilitet er et mål på avkastning på driften uavhengig av rentekostnader og kapitalstruktur. Av den grunn brukes totalkapitalens rentabilitet først og fremst til å sammenligne med gjennomsnittlig gjeldsrente, blant annet i kredittvurdering. Totalkapitalrentabilitet benyttes også til å sammenligne avkastning av driften mellom virksomheter med ulik gjeldsgrad.

## Referanser


## Se også
*Egenkapitalrentabilitet
*Gjeldsgrad
*Gjennomsnittlig gjeldsrente

## Litteratur

* Eklund og Knutsen. *Regnskapsanalyse: aktiv bruk av regnskapet*. Universitetsforlaget.
* Plenborg og Kinserdal: *Financial statement analysis : valuation, credit analysis, performance evaluation*. Fagbokforlaget.